# Fals gavial

El cocodril malai o fals gavial (Tomistoma schlegelii) és una espècie de crocodilià pertanyent a la família Gavialidae.

## Descripció

* Pot arribar fins als 4 m de llargària total.
* Pesa fins a 80 kg.
* Té un musell estret i llarg, la llargària del qual és de 3 a 4 vegades l'amplada del crani, però amb la diferència respecte a l'autèntic gavial (Gavialis gangeticus) que s'estreny gradualment des de la base cranial.
* Nombre total de dents: 76-84.
* Presenta una coloració bruna amb abundants taques i bandes que es mantenen quan és adult (a diferència d'altres cocodrils).

## Reproducció

És ovípar i la femella assoleix la maduresa sexual en arribar als 2,5-3 m de llargària. La posta és de 20-60 ous i el període d'incubació té una durada de 2-3 mesos. Les cries no reben atenció dels pares i, com a conseqüència, la mortalitat és alta, ja que els depredadors (porcs salvatges i d'altres rèptils) se n'aprofiten.

## Alimentació

Té un musell allargat especialitzat per a capturar peixos, però, en realitat, és un depredador generalista: les anàlisis del contingut estomacal d'exemplars d'aquesta espècie a Malàisia demostren que també es nodreix d'insectes, crustacis i mamífers (com ara, macacos).

## Hàbitat

Viu en tota mena d'hàbitats d'aigües dolces: pantans, llacs i rius.

## Distribució geogràfica

Es troba a bona part del Sud-est asiàtic: Indonèsia (Sumatra, Borneo, Java i Sulawesi),), Malàisia, Singapur, el sud de Tailàndia (tot i que no hi ha estat vist des del 1970) i, possiblement també, el Vietnam. Antigament, la seua distribució arribava fins a la Xina i Taiwan.

## Costums

És gregari.

## Longevitat

La seua esperança de vida és de 30-40 anys.

## Estat de conservació

Hom creu que n'hi ha 2.000 exemplars en estat salvatge i, encara, n'existeixen poblacions en estat acceptable a Sumatra i Borneo, però a la resta de la seua àrea de distribució es troba en un preocupant retrocés a causa de la caça i la destrucció del seu hàbitat (per la construcció de preses i canals, la desforestació, la contaminació de les aigües i les pràctiques de pesca abusives dels pescadors locals que fan que minvi la seua principal font d'aliment). Encara que n'hi ha també un cert nombre d'exemplars a granges de Tailàndia i Indonèsia, es pot assegurar que, en conjunt, es troba en perill d'extinció i, per tant, està catalogat a l'apèndix I del CITES.

## Referències

* ↑ uBio (anglès)
* ↑ S. Müller: Ueber den Character der Thierwelt auf den Inseln des indischen Archipels, ein Beitrag zur zoologischen Geographie. Archiv für Naturgeschichte 12(1): 109-128. (1846).
* ↑ uBio (anglès)
* ↑ S. Müller: Waarnemingen over de Indische Krokodillen en Beschrijving Van Enne Nieuwe Soort. Tijdschrift voor Natuurlijke Geschiedenis en Physiologie. Amsterdam i Leyden. 5: 61-87, pl. 3. (1838).
* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 Crocodilian Species List (anglès)
* 1 2 'Match-making' for rare male croc - BBC (anglès)
* ↑ Auliya, M., 2006. Taxonomy, Life History, and conservation of giant reptiles in west Kalimantan. Natur und Tier Verlag, Münster, 432 pp.
* ↑ Auliya, M., 2000. Record of Tomistoma schlegelii in West Kalimantan. Crocodile Specialist Group Newsletter 19 (2): 8-9
* ↑ Boulenger, G.A., 1896. On the occurrence of Schlegel's gavial (Tomistoma schlegeli) in the Malay Peninsula, with remarks on the atlas and axis of the crocodilians Proc. Zool. Soc. London 1896: 628-633.
* ↑ ARKive Arxivat 2010-01-10 a Wayback Machine. (anglès)
* ↑ The Reptiles Database (anglès)
* ↑ Bonke, R. & Böhme, W., 2007. Fragen zur Feilandökologie des Sunda-Gavials, Tomistoma schlegelii (Müller, 1838) im Tanjung Puting-Nationalpark, Zentralkalimantan (Indonesien). Elaphe 15 (2): 41-46.
* ↑ Chan-ard,T.; Grossmann,W.; Gumprecht,A. & Schulz, K. D., 1999. Amphibians and reptiles of peninsular Malaysia and Thailand - an illustrated checklist. Bushmaster Publications, Würselen, Alemanya, 240 pp.
* ↑ Cox, Merel J.; Van Dijk, Peter Paul; Jarujin Nabhitabhata & Thirakhupt, Kumthorn, 1998. A Photographic Guide to Snakes and Other Reptiles of Peninsular Malaysia, Singapore and Thailand. Ralph Curtis Publishing, 144 pp.
* ↑ Stuebing, R.B.; Bezuijen, M.R.; Auliya, M. & Voris, H.K., 2006. The current and historic distribution of Tomistoma schlegelii (The False Gharial) (Müller, 1838) (Crocodylia, Reptilia). Raffles Bull. Zool. 54 (1): 181-197.
* ↑ CITES (francès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Brock, J., 1998. Krokodile. Ein Leben mit Panzerechsen. Natur und Tier Verlag, Münster, 160 pp.
* Densmore, L.D. & Herbert C. Dessauer, 1984. Low Levels of Protein Divergence Detected Between Gavialis and Tomistoma: Evidence for Crocodilian Monophyly? Comp. Biochem. Physiol. 77B (4): 715-720.
* Gatesy, J.; Amato, G., 1992. Sequence similarity of 12S ribosomal segment of mitochondrial DNAs of gharial and false gharial. Copeia 1992: 241-244.
* Groombridge, B., 1982. The IUCN Amphibia-Reptilia Red Data Book, Part 1: Testudines, Crocodylia, Rhynocehapalia. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
* Hilton-Taylor, C., 2000. 2000 IUCN Red List of Threatened Species. IUCN, Gland, Suïssa i Cambridge, la Gran Bretanya.
* IUCN Conservation Monitoring Centre, 1986. 1986 IUCN Red List of Threatened Animals. UICN, Gland, Suïssa i Cambridge, la Gran Bretanya.
* IUCN Conservation Monitoring Centre, 1988. 1988 IUCN Red List of Threatened Animals. UICN, Gland, Suïssa i Cambridge, la Gran Bretanya.
* UICN, 1990. Llista Vermella d'Animals Amenaçats de la UICN 1990. UICN, Gland, Suïssa i Cambridge, la Gran Bretanya.
* Piras, Paolo; Luciano Teresi; Angela D. Buscalioni i Jorge Cubo, 2009. The shadow of forgotten ancestors differently constrains the fate of Alligatoroidea and Crocodyloidea. Global Ecology and Biogeography (Global Ecol. Biogeogr.) 18: 30–40.
* Sebastian, A.C., 1994. The Tomistoma, Tomistoma schlegelii in Southeast Asia, a status review and priorities for conservation. A: Crocodiles. Proceedings of the 12th Working Meeting of the Crocodile Specialist Group Vol 1. UICN - The World Conservation Union, Gland, Suïssa i Cambridge, la Gran Bretanya.
* Sommerlad, R. & Baur, M., 2004. Der Sunda-Gavial, Tomistoma schlegelii (Müller, 1838) - kann dieses einzigartige Krokodil überleben? Draco 5 (20): 54-67.
* Trutnau, L. & Sommerlad, R., 2006. Crocodilians. Their natural history and captive husbandry. Edition Chimaira, Frankfurt, 646 pp.
* Trutnau, L. & Sommerlad, R., 2006. Krokodile - Biologie und Haltung. Edition Chimaira, Frankfurt, 646 pp.
* Wermuth,H. & Fuchs, K., 1978. Bestimmen von Krokodilen und ihrer Häute. Gustav Fischer Verlag, Stuttgart - Nova York, 100 pàgines. ISBN 3-437-30268-X.
* Willis, Ray E.; L. Rex McAliley, Erika D. Neeley i Llewellyn D. Densmore III, 2007. Evidence for placing the false gharial (Tomistoma schlegelii) into the family Gavialidae: Inferences from nuclear gene sequences. Molecular Phylogenetics and Evolution 43 (3): 787-794.

## Enllaços externs

* CalPhotos (anglès)
* The Status of Tomistoma schlegelii (Mueller) in Malaysia (anglès)